এয়ার এরাবিয়া
এয়ার এরাবিয়া হল একটি আমিরাতী কম-খরচের বিমানসংস্থা, যার প্রধান কার্যালয় সংযুক্ত আরব আমিরাতের শারজাহ আন্তর্জাতিক বিমানবন্দরে এ১ ভবন শারজাহ ফ্রেইট সেন্টারে অবস্থিত। বিমানসংস্থাটি শারজাহ থেকে মধ্যপ্রাচ্য, উত্তর আফ্রিকা, ভারতীয় উপমহাদেশ, মধ্য এশিয়া ও ইউরোপের ২২ টি দেশে ১৭০ টি গন্তব্যে, কাসাব্লাঙ্কা, ফেজ, নাডোর ও টাঙ্গিয়ার থেকে ৯ টি দেশে ২৮ টি গন্তব্যে, রাস আল খাইমাহ থেকে ৮ টি দেশে ১১ টি গন্তব্য এবং আলেকজান্দ্রিয়া থেকে ৪ টি দেশে ৬ টি গন্তব্য নির্ধারিত পরিষেবা পরিচালনা করে। এয়ার এরাবিয়ার প্রধান ঘাঁটি হল শারজাহ আন্তর্জাতিক বিমানবন্দর। এছাড়াও রাস আল খাইমাহ ও আবুধাবিতে ঘাঁটি রয়েছে এবং আলেকজান্দ্রিয়া ও কাসাব্লাঙ্কা মনোনিবেশিত শহর হিসাবে কাজ করে।